
5 ΜΕΡΕΣ …. 360€
ΑΝΑΧ:  23 ΟΚΤΩΒΡΙΟΥ
1η μέρα:  Παρασκευή 23/10/26
Αναχώρηση από το Δημοτικό Κήπο στις 05:00 το πρωί. Διασχίζοντας την Ανατολική Μακεδονία και Θράκη φτάνουμε στα ελληνοτουρκικά σύνορα των Κήπων. Έλεγχος, ελεύθερος χρόνος στα Duty Free καταστήματα και είσοδος στην Τουρκία. Άφιξη στην Κωνσταντινούπολη και το ΚαπαλίΤσαρσί με τα 4000 και πλέον καταστήματα. Ελεύθερος χρόνος για αγορές και φαγητό. Αναχώρηση για το ξενοδοχείο, τακτοποίηση και ξεκούραση στα δωμάτια. Βράδυ ελεύθερος χρόνος και περιήγηση στην Πλατεία Ταξίμ, βόλτα στον περίφημο πεζόδρομο του Πέραν (Ιστικλάλ - Μπέογλου). Διανυκτέρευση.
2η μέρα: Σαββάτο 24/10/26
Πρωινό και κατευθυνόμαστε για επίσκεψη στην Μονή Βλαχερνών όπου εψάλθη το 626 μ.Χ. ο Ακάθιστος Ύμνος. Έπειτα θα πάμε στο Ναό του Αγίου Γεωργίου στο Φανάρι όπου και το ΟΙΚΟΥΜΕΝΙΚΟ ΠΑΤΡΙΑΡΧΕΙΟ. Στην συνέχεια αναχωρούμε για το ιστορικό κέντρο όπου θα ακολουθήσει η ξενάγηση στην πλατεία Ιπποδρόμου όπου ο Οβελίσκος του Μεγάλου Θεοδοσίου η Ελικωτή στήλη των Δελφών, η στήλη του Κωνσταντίνου Ζ’ η κρήνη του Γουλιέλμου,  τη Βασιλική Δεξαμενή,ο θρυλικός ναός της Αγίας του Θεού Σοφίας. Έπειτα κατευθυνόμαστε στην  προαιρετική Κρουαζιέρα με ξενάγηση στο ΒΟΣΠΟΡΟ για να απολαύσουμε τα χιλιοτραγουδισμένα στενά του. Μια μοναδικής φυσικής ομορφιάς διαδρομή διακοσμημένη με τα υπέροχα “Γυαλί” – βίλλες στις όχθες του Βοσπόρου. Ξεκινάμε από την είσοδο του ΚΕΡΑΤΙΟΥ ΚΟΛΠΟΥ από όπου θα βλέπουμε πανοραμικά τόσο την ΒΥΖΑΝΤΙΝΗ ΚΩΝ/ΠΟΛΗ με τα μνημεία της, όσο και την πλευρά του ΓΑΛΑΤΑ με τον περίφημο ΠΥΡΓΟ. Συνεχίζουμε δίπλα από τα ανάκτορα του ΝΤΟΛΜΑ ΜΠΑΧΤΣΕ, το περίφημο ανάκτορο – ξενοδοχείο CIRAGAN, περνάμε κάτω από την μεγάλη ΓΕΦΥΡΑ ΤΟΥ  ΒΟΣΠΟΡΟΥ, βλέπουμε τα δυο μεγάλα ΦΡΟΥΡΙΑ και την δεύτερη ΓΕΦΥΡΑ και πλησίον των Ασιατικών ακτών, περνάμε από την Χρυσούπολη (Uskudar), τον Πύργο του Λεάνδρου και επιστρέφουμε στον Κεράτιο Κόλπο. Επιστροφή στο ξενοδοχείο. Το βράδυ συμμετέχουμε προαιρετικά σε νυχτερινή διασκέδαση με παραδοσιακούς χορούς και τραγούδια της ανατολής. Διανυκτέρευση.

3η μέρα: Κυριακή 25/10/26
Πρωινό στο ξενοδοχείο. Αναχώρηση με τις αποσκευές μας για την περιοχή της Χαλκηδόνας (Kadikoy),  όπου θα επισκεφτούμε τον Μητροπολιτικό ναό της Αγίας Ευφημίας και θα έχουμε χρόνο για καφέ. Συνεχίζουμε για την  προαιρετική εκδρομή μας στα Πριγκηπόννησα. Στην Χάλκη θα επισκεφθούμε την Θεολογική Σχολή και στη συνέχεια θα μεταβούμε στην Πρίγκηπο, το τέταρτο και μεγαλύτερο νησί των Πριγκηποννήσων. Ελεύθερος χρόνος για βόλτα με τα γραφικά παϊτόνια στις παραδοσιακές συνοικίες του νησιού, γεύμα ατομικά σε κάποιο από τα πολλά παραθαλάσσια καταστήματα και επιστροφή σε προκαθορισμένη ώρα στο καραβάκι μας ώστε να αναχωρήσουμε. Μετά το πέρας της κρουαζιέρας περνώντας από την Καινούργια Κρεμαστή Γέφυρα της Θάλασσας του Μαρμαρά, φτάνουμε απέναντι στη Γιάλοβα και συνεχίζουμε για την πρώτη πρωτεύουσα της Οθωμανικής αυτοκρατορίας, την καταπράσινη Προύσα, στην οποία πριν την ανταλλαγή υπήρχαν περίπου 7.000 Έλληνες και ήταν έδρα Μητροπολιτική. Βρίσκεται στις πλαγιές του Ολύμπου της Βιθυνίας και 28χλμ από την ακτή της Προποντίδας. Άφιξη στην  Προύσα. Τακτοποίηση στο ξενοδοχείο. Δείπνο – διαν/ση
4η μέρα: Δευτέρα 26/10/26
Πρωινό και θα περιηγηθούμε στο μνημείο του Καραγκιόζη, το περίφημο Ουλού Τζαμί με τους 20 τρούλους του 1399 για να καταλήξουμε στην Σκεπαστή Αγορά της Προύσας που φημίζεται για τα βαμβακερά της, τα μπουρνούζια, τα μεταξωτα κ.α. Έπειτα αναχώρηση για την παλιά Τρίγλια. Η Τρίγλια Βιθυνίας έχει χαρακτηριστεί ως παραδοσιακός οικισμός και δεν επιτρέπεται η αλλοίωση του αρχιτεκτονικού της χαρακτήρα. Ελεύθερος χρόνος για να κάνετε τη βόλτα σας και να δείτε γειτονιές του παρελθόντος, τα ερείπια βυζαντινών εκκλησιών και άλλων κτιρίων. Σημαντικό Μνημείο αποτελεί η Μητρόπολη της πόλη (σημερινό Πολιτιστικό Κέντρο). Έπειτα κατευθυνόμαστε για τη Συγή, πόλη της Βιθυνίας που το 1919 είχε περίπου 1900 κατοίκους εκ των οποίων το 90% ήταν Έλληνες. Οι κύριες παραγωγές της πριν την Μικρασιατική καταστροφή ήταν οι ελιές και το μετάξι. Σήμερα στα τούρκικα ονομάζεται επίσημα Kumuaka, πολλοί Τούρκοι όμως την αποκαλούν ακόμη με το ελληνικό όνομα Sigi. Στην συνέχεια επισκεπτόμαστε τα Μουδανιά και συγκεκριμένα το σπίτι όπου έγινε η συνθήκη των Μουδανιών, καθώς και την Ελληνική συνοικία. Χρόνος ελεύθερος στην πανέμορφη παραλία των Μουδανιών και το απόγευμα  επιστροφή στην Προύσα. Ξεκούραση. Δείπνο – διαν/ση
5η μέρα: Τρίτη 27/10/26
Πρωινό στο ξενοδοχείο και επιβίβαση με τις αποσκευές μας αποχαιρετώντας την Προύσα.  Καθώς παίρνουμε τον δρόμο της επιστροφής θα επισκεφθούμε μια πανέμορφη τοποθεσία, τη λίμνη της Απολλωνιάδας με την μακρόχρονη ιστορία και τα πανέμορφα σοκάκια. Χρόνος ελεύθερος. Επιβίβαση στο λεωφορείο και αναχώρηση για την Ελλάδα με ενδιάμεση στάση για ξεκούραση.
ΤΙΜΗ ΣΥΜΜΕΤΟΧΗΣ ΚΑΤ’ ΑΤΟΜΟ  360 €        ΕΠΙΒΑΡΥΝΣΗ ΜΟΝΟΚΛΙΝΟΥ    +150€
ΠΕΡΙΛΑΜΒΑΝΕΙ
Μεταφορά με τουριστικό λεωφορείο 

Περιηγήσεις – ξεναγήσεις σύμφωνα με το πρόγραμμα

2 διαν/σεις στο ξενοδοχείο REVIA SQUARE  4* στο Ταξίμ με πρωινό (στην Κωνσταντινούπολη)
2 διαν/σεις στο ξενοδοχείο ANATOLIA 4* με ημιδιατροφή (στην Προύσα)

Τοπικό Ελληνόφωνα ξεναγό

Αρχηγό – συνοδό του γραφείου μας

Φ.Π.Α.
ΔΕΝ ΠΕΡΙΛΑΜΒΑΝΕΙ

Εισόδους σε μουσεία, ποτά, φιλοδωρήματα και ότι αναφέρετε στο πρόγραμμα ως προαιρετικό.
Ο αρχηγός της εκδρομής έχει το δικαίωμα αλλαγής του προγράμματος αν οι συνθήκες το επιβάλλουν ή θεωρήσει κατά την γνώμη του ότι αυτό θα είναι προς όφελος των επιβατών 

ΤΑΞΙΔΙΩΤΙΚΑ ΕΓΓΡΑΦΑ: ΤΑΥΤΟΤΗΤΑ ΝΕΟΥ ΤΥΠΟΥ Η΄ ΔΙΑΒΑΤΗΡΙΟ ΣΕ 6ΜΗΝΗ ΙΣΧΥ.

_______________________________________________________________________________________________
STELLAS TOURS
Γραφείο Γενικού Τουρισμού

Σπετσών 13 – 65302 Καβάλα
Τηλ. 2510222888 – Fax. 2510233217

e-mail : info@stellatours.gr
www.valeriatours.gr 
_______________________________________________________________________________________________

STELLA’S TOURS                                                                                                                Τηλ. 2510222888 – Fax. 2510233217
Γραφείο Γενικού Τουρισμού                                                                                                              e-mail : info@stellatours.gr
Σπετσών 13 – 65302 Καβάλα                                                                                                                            www.stellatours.gr 


